|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt** **Plana zaštite od požara** |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja****4. studenoga 2020.** | **Završetak savjetovanja** **27. studenoga 2020.** |

RAZLOG DONOŠENJA

|  |
| --- |
| Koprivničko-križevačka županija u postupku je donošenja Plana zaštite od požara za svoje područje, kojeg donosi na temelju Procjene ugroženosti od požara i tehnološke eksplozije za područje Koprivničko-križevačke županije KLASA: 214-01/18-01/1, URBROJ: 2137/1-01/11-19-71 od studenog 2019. godine, a po prethodno pribavljenom mišljenju Policijske uprave koprivničko križevačke.Zakonsko uporište za izradu predmetnog dokumenta sadržano je u članku 13. Zakona o zaštiti od požara („Narodne novine“ broj 92/10.).Planom zaštite od požara želi se prikazati stvarni broj, veličina, smještaj i ustroj vatrogasnih postrojbi, odnosno dobrovoljnih vatrogasnih društava te njihova područja djelovanja i odgovornosti.Plan zaštite od požara temeljit će se na planovima zaštite od požara gradova i općina na području Koprivničko-križevačke županije.Nacrt Plan zaštite od požara sastoji se od tekstualnog i grafičkog dijela.Tekstualni dio nacrta Plana zaštite od požara sadrži:* ustroj zapovijedanja u akcijama kada u gašenju požara sudjeluje više vatrogasnih postrojbi s područja Županije,
* slučajeve kada se županijski čelnici upoznaju s nastalim požarom,
* naziv grada, općine ili pojedinog područja čiji planovi čine sastavne dijelove plana za područje Županije,
* popis pravnih osoba koje raspolažu s potrebnom opremom i mehanizacijom koja bi se mogla koristiti u većim požarima ili havarijama, s osnovnim podacima o toj opremi i mehanizaciji te razrađen sustav uključenja u gašenje požara.

Grafički dio nacrta Plana zaštite od požara sadrži:* prikaz vatrogasnih pristupa građevinama i drugim nekretninama te prostorima razvrstanim u prvu (I.) i drugu (II.) kategoriju ugroženosti od požara,
* pregled građevina i drugih nekretnina te prostora na kojima se može očekivati požar većih razmjera u kojemu bi sudjelovale vatrogasne postrojbe s područja više gradova i općina te s područja susjednih županija,
* pregled broja, veličine i smještaja vatrogasnih postrojbi koje bi sudjelovale u gašenju požara navedenih u podstavku 2. ovog članka,
* prikaz uređenih crpilišta vodom za gašenje požara,
* prikaz magistralnih vodova za opskrbu električnom energijom, plinom, vodom i drugim energentima,
* prikaz magistralnih putova, željezničkih pruga i vodotokova,
* prikaz potencijalnih izvora opasnosti za nastanak i širenje požara

(odlagališta komunalnog i drugog otpada, trase uz željezničke pruge i ispod dalekovoda i sl.),* sustav radio i telekomunikacijskih veza vatrogasnih postrojbi na gašenju požara,
* pregled opreme i vozila za posebne namjene kojima raspolažu vatrogasne postrojbe,
* prikaz područja djelovanja i područja odgovornosti vatrogasnih postrojbi i dobrovoljnih vatrogasnih društava.

Kako bi se osiguralo sudjelovanje javnosti te omogućilo građanima i pravim osobama podnošenje komentara i primjedaba provodi se predmetni postupak savjetovanja. |

Pozivamo predstavnike javnosti da najkasnije do 27. studenoga 2020. godine dostave svoje komentare na NacrtPlana zaštite od požara putem OBRASCA za savjetovanja na e-mail: helena.matica@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Plana zaštite od požara.

KLASA: 011-04/20-01/12

URBROJ: 2137/1-02/03-20-1

Koprivnica, 4. studenoga 2020.